PLAN DE PRÁCTICA LABORAL 2016 (EMPRESAS)
ADMINISTRACIÓN LOCAL — Provincial — Deputación Provincial (Procedementos diversos, 13/04/2016)

A Deputación de Pontevedra ten previsto poñer en marcha un Plan de Práctica Laboral en colaboración coas empresas, corporacións sectoriais e organizacións non gobernamentais da provincia de Pontevedra, para mozas e mozos con titulación universitaria ou de formación profesional sen experiencia laboral previa no ámbito dos seus estudos, coa finalidade de promover e completar a súa formación académica en áreas de coñecemento ou actividades que poidan facilitar a súa futura incorporación ao mercado de traballo. É unha medida en coherencia coas recomendacións e iniciativas que, sobre esta materia, realizou a Unión Europea, así como coa Estratexia de emprendemento e emprego do Goberno de España, na que se require a participación de todas as institucións públicas e privadas, empresas e organizacións de todo tipo. O plan ofrecerá un total de 400 bolsas de práctica laboral no sector privado, de entre 700,00 e 800,00 euros ao mes, durante un período de seis meses prorrogables por outros seis. Legalmente, estas bolsas configúranse como subvencións deste organismo provincial a persoas tituladas universitarias ou de ciclos superiores de formación profesional para que poidan aplicar nas empresas participantes os coñecementos adquiridos na universidade ou nos centros de FP. A Deputación asume o financiamento do Plan, a distribución e a asignación das bolsas entre as empresas ou entidades solicitantes, a selección das persoas bolseiras, a adxudicación das bolsas, o pagamento ás persoas seleccionadas da correspondente axuda ou subvención e a súa cotización á Seguridade Social. Pola súa parte, as empresas ou entidades participantes deberán comprometerse a facilitar a realización da práctica laboral no seu centro de traballo e desenvolver un proxecto ou programa formativo que lles permita exercer competencias e colaborar no desenvolvemento de actividades profesionais que poidan facilitar a súa empregabilidade. A cooperación entre a institución provincial e as empresas ou entidades da provincia que resulten beneficiarias materializarase a través dun convenio de colaboración no que se establezan os dereitos, as obrigas e os compromisos de cada unha das partes. Esta convocatoria do Plan de Práctica Laboral 2016 dirixido a persoas con titulación universitaria ou de formación profesional rexerase polas seguintes Estas bases teñen por obxecto regular as condicións polas que se rexerá a convocatoria pública, en réxime de concorrencia competitiva, da selección e distribución dun total de 400 bolsas de práctica laboral para persoas con titulación universitaria ou de FP entre empresas privadas, corporacións sectoriais (colexios profesionais, cámaras oficiais, confrarías, comunidades e federacións deportivas) ou organizacións non gobernamentais (asociacións sen ánimo de lucro) da provincia de Pontevedra, coa intención de lles proporcionar a experiencia e a práctica profesional necesarias para facilitar a súa inserción laboral. As 400 bolsas distribuiranse en dous grupos conforme aos criterios de valoración sinalados na base 5.3.1 desta convocatoria, tendo en conta o seguinte criterio de reparto: En caso de que non se cubra o número de bolsas asignado a un grupo poderase distribuír as restantes entre as persoas solicitantes do outro grupo. Seleccionar as empresas ou entidades máis capacitadas para acadar os obxectivos sinalados nestas bases, que se atopen en mellores condicións e que poidan engadirlle valor á formación académica ou profesional das persoas ás que vai dirixido, ofrecendo unhas boas perspectivas de empregabilidade. Este programa finánciao a Deputación con cargo ao crédito previsto nas aplicacións orzamentarias 16/240.2410.481.47 e 16/240.2410.160.03, por importe de seiscentos sesenta e oito mil cento noventa e dous (668.192,00 €) euros para o ano 2016, prevendo que estean adxudicadas con efectos do 1 de novembro de 2016. A dotación correspondente o exercicio 2017 ( 3.340.960,00 €) imputarase ás aplicacións previstas para tal fin no orzamento de dito ano e ós remanentes de crédito do ano 2016.4.1. Os servizos de Recursos Humanos e Formación e o de Promoción de Emprego e Desenvolvemento Local encargaranse da tramitación dos expedientes.4.2. O procedemento de selección das empresas e distribución das bolsas entre estas será en réxime de concorrencia competitiva.4.3. Para tal efecto constituirase unha comisión de avaliación que se encargará da valoración das solicitudes presentadas polas distintas empresas ou entidades, de establecer unha puntuación mínima para poder beneficiarse e de marcar os criterios de asignación do número de bolsas por empresa ou entidade segundo a orde indicada no apartado 5.3.1.4.4. Esta comisión estará composta pola deputada delegada en materia de Emprego, a xefatura do Servizo de Promoción de Emprego, unha persoa representante do sector empresarial da provincia de Pontevedra e unha da Universidade de Vigo ou as persoas en quen deleguen.4.5. A Xunta de Goberno resolverá o expediente de selección das empresas nas que se desenvolverán as prácticas.5.1. Empresas ou entidades beneficiarias. Requisitos Nesta convocatoria poderán participar todas as empresas privadas, corporacións sectoriais (colexios profesionais, cámaras oficiais, confrarías, comunidades e federacións deportivas) ou organizacións non gobernamentais (asociacións sen ánimo de lucro) da provincia de Pontevedra que reúnan os seguintes requisitos: 5.2. Presentación de solicitudes por parte das empresas participantes 5.2.1. As solicitudes de participación neste Plan 2016/2017 efectuaranse a través do seguinte procedemento: 1) En primeiro lugar será necesario realizar unha preinscrición en liña a través da páxina www.depo.es, seguindo estes pasos: A listaxe de titulacións dispoñibles no formulario de preinscrición é aberto podendo ser engadidas novas titulacións oficiais cando o soliciten as empresas ou entidades interesadas. Non se admitirá máis dunha solicitude por empresa ou entidade e poderán solicitarse emendas a esta solicitude antes da finalización do prazo.2) A continuación deberá presentar o xustificante electrónico xerado durante o proceso de preinscrición, debidamente asinado, no Rexistro xeral da Deputación dentro do prazo establecido no apartado 5.2.2 xunto coa seguinte documentación: 5.2.2. O prazo de presentación de solicitudes será de vinte días hábiles, contados a partir do día seguinte ao da publicación desta convocatoria no Boletín Oficial da Provincia de Pontevedra (BOPPO). 5.2.3. As solicitudes poderán presentarse en calquera dos rexistros previstos no artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP/PAC). Para tal efecto e co fin de determinar a data de presentación deberá figurar no modelo oficial de solicitude o selo de entrada da oficina de rexistro correspondente.5.2.4. Logo de rematado o prazo de presentación de solicitudes farase pública na web www.depo.es a relación provisional de empresas admitidas e excluídas nesta convocatoria, con indicación, en cada caso, dos motivos de exclusión. As persoas solicitantes excluídas disporán dun prazo de dez días hábiles, contados a partir do seguinte ao da publicación da mencionada lista, para emendar os motivos de exclusión.5.2.5. Sen prexuízo do anterior, en calquera momento poderase instar ás empresas ou entidades solicitantes para que cubran calquera outro requisito ou trámite omitido, de acordo co previsto no artigo 76 da LRXAP/PAC, concedéndose para este efecto dez días hábiles a partir da notificación, con expreso apercibimento de que, en caso de non facelo, se poderá declarar decaída no seu dereito.5.2.6. A comprobación da existencia de datos non axustados á realidade, tanto na solicitude coma na memoria, poderá comportar a denegación da bolsa solicitada.5.3. Criterios de selección das empresas 5.3.1. A selección das empresas ou entidades levarase a cabo conforme aos seguintes criterios e tendo en conta a distribución do número de bolsas, por grupos, recollida na base primeira: Capacidade técnica e de xestión, existencia de persoal técnico cualificado que se encargue da formación práctica da persoa bolseira, sistema de titorías, centro de traballo, instalacións e medios técnicos dispoñibles, criterios de avaliación da práctica.1.—No momento de finalización das prácticas laborais (é dicir, compromiso da empresa da posible formalización dun contrato ao finalizar as prácticas, indicando a modalidade, xornada e duración): 1 punto 2.—Acreditar ter contratado unha persoa bolseira da Deputación de plans anteriores: i. Contratación temporal: 1 punto ii. Contratación indefinida: 2 puntos Acreditar a colaboración coas distintas institucións públicas educativas na realización de prácticas non remuneradas na súa empresa (formación en centros de traballo da FP), así como con outras institucións non educativas (concellos, deputacións, Administración autonómica e estatal) na realización de prácticas non remuneradas que acompañan as accións formativas para desempregados (AFD), obradoiros de emprego, programas integrados de emprego, formación conducente á obtención de certificados de profesionalidade. d) Calquera outra mellora non contemplada que redunde en beneficio da formación práctica da persoa bolseira (xornada continuada, participación nos plans de formación continua da empresa.), puntuarase cun máximo de ata 1 punto.5.3.2. No caso de que se presenten varias solicitudes pertencentes ao mesmo grupo empresarial ou sector no que figure o mesmo representante non se concederán máis de tres bolsas para o conxunto de empresas ou entidades.5.3.3. A Comisión da avaliación poderalles requirir, en calquera momento, ás empresas ou entidades documentación complementaria para verificar os datos que figuran na súa solicitude.5.4. Resolución do procedemento de selección de empresas ou entidades e determinación do tipo de bolsa que se convocará 5.4.1. A Comisión de avaliación elaborará a proposta de selección de empresas ou entidades indicando a puntuación total por orde decrecente e con lista de reserva, proposta que será elevada á Xunta de Goberno da Deputación para a súa aprobación.5.4.2. Segundo as titulacións solicitadas polas empresas ou entidades seleccionadas determinaranse as bolsas que se convocarán.5.4.3. A convocatoria, as bases que regulan o procedemento de selección das candidaturas e a súa resolución correspóndelle á Xunta de Goberno da institución provincial.5.5. Obrigas das empresas ou entidades beneficiarias As empresas ou entidades beneficiarias deberán cumprir, principalmente, as seguintes obrigas: 5.6. Obrigas da Deputación Este organismo provincial, por medio do seu Servizo de Recursos Humanos e Formación, asume os seguintes compromisos: 5.7. Penalizacións No caso de incumprimento grave das obrigas esenciais por parte das empresas adxudicatarias poderase: 6.1. Requisitos das e dos aspirantes As bolsas de práctica laboral destinaranse a persoas con titulación universitaria ou de ciclos superiores de FP que reúnan as seguintes condicións: 6.2. Selección das persoas bolseiras 6.2.1. Efectuarase mediante convocatoria pública e segundo os principios de mérito e capacidade. O proceso estruturarase en dúas fases: a primeira, de carácter eliminatorio, por currículo e expediente académico, e a segunda a través dunha proba tipo test sobre o programa que se especifique na convocatoria.6.3. Adxudicación das bolsas 6.3.1. O Servizo de Recursos Humanos e Formación, tendo en conta o número de bolsas convocadas por cada proceso, ofreceralles ás candidaturas propostas, seguindo a orde establecida na relación anterior, as empresas ou entidades onde se desenvolverán as prácticas laborais.6.3.2. Logo de efectuada esta elección, por acordo da Xunta de Goberno da Deputación adxudicaránselle as bolsas convocadas ás empresas ou entidades seleccionadas e ás candidatas e candidatos que acadasen maior puntuación en cada proceso selectivo, co fin de poder iniciar o período de prácticas nas empresas ou entidades elixidas. Pontevedra, 04 de abril de 2016.—O xefe do Servizo de Promoción de Emprego e Desenvolvemento Local, John Vincent Pere Antoni Paliza Arasco.